Diari Oficial de la Generalitat Valenciana


Sumari del DOGV 925, del 19-10-1988 (1988/812185)

DECRET 156/1988, d'11 d'octubre, del Consell de la Generalitat Valenciana, pel qual s'adscriuen al Servei Valencià de Salut els serveis i les funcions de salut pública dependents de la Conselleria de Sanitat i Consum.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/10/11/156/dof/vci/html**

### Dades del document

Número de DOGV
:   925

Data del DOGV
:   19-10-1988

Secció del DOGV
:   DISPOSICIONS GENERALS

Número del document
:   1988/812185


Data del document
:   11-10-1988

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 156/1988, d'11 d'octubre, del Consell de la Generalitat Valenciana, pel qual s'adscriuen al Servei Valencià de Salut els serveis i les funcions de salut pública dependents de la Conselleria de Sanitat i Consum.  
La Llei 8/1987, de 4 de desembre, de creació del Servei Valencià de Salut, i el seu Reglament aprovat per Decret 46/1988, de 12 d'abril, del Consell de la Generalitat Valenciana, estableixen la integració en l'Organisme de tots els recursos públics sanitaris de la Comunitat Valenciana, entre els quals es troben els actualment pertanyents a la Conselleria de Sanitat i Consum, fonamentalment procedents dels distints processos de transferències de l'Administració de l'Estat en matéria de sanitat (Reials Decrets 278/1980, de 25 de gener, 340/1982, de 15 de gener i 2103/1984, de 10 d'octubre), d'entre els quals en destaquen diversos mitjans i unitats pertanyents als anteriors Dispensaris, Centres de Diagnòstic i Orientació Terapèutica, Centres Primaris i Secundaris d'Higiene, etc.  
Per tot això, conformement amb les disposicions dels articles 29, un a), 30 a) i 33 a) de la Llei 8/1987, de 4 de desembre, del Servei Valencià de Salut, i article quart, un, 2, del Decret 46/1988, de 12 d'abril, i d'acord amb la previsió de l'article 46 de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller de Sanitat i Consum i amb la deliberació prèvia del Govern Valencià, en sessió celebrada el dia 11 d'octubre de 1988,  
DECRETE:  
Article primer  
S'adscriuen al Servei Valencià de Salut els serveis i les funcions de salut pública actualment dependents de les Direccions Territorials de la Conselleria de Sanitat i Consum, referits a les unitats de gestió de sanitat ambiental, programes de salut, planificació familiar, laboratori de salut pública, Centres de Salut Comunitària, unitats assistencials, així com les unitats d'higiene dels aliments, tret del Registre General Sanitari d'Aliments.  
Article segon  
La present adscripció comporta l'assignació dels recursos patrimonials i pressupostaris afectes a les unitats a què fa referència, així com del personal que hi presta serveis, inclòs el de caràcter no sanitari que serveix de suport administratiu específic a les dites unitats.  
DISPOSICIONS FINALS  
Primera  
El personal afectat per la present disposició sera notificat de la seua nova adscripció i situació administrativa dependent del Servei Valencià de Salut.  
Segona  
Les Conselleries d'Economia i Hisenda, de Sanitat i Consum i d'Administració Pública adoptaran les mesures necessàries per a l'aplicació del que disposa aquest Decret, que entrarà en vigor l'endemà de la publicació en el Diari Oficial de la Generalitat Valenciana.  
Valencia, 11 d'octubre de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIM COLOMER SALA


Còpia Permalink ELI